Akti

Ελέυθερη Συνάντηση στη Redoute
2022-03-13 15:30 - 18:30 (Europe/Zurich) | Maison de Quartier de la Redoute, Chemin de la Redoute 12, Nyon, 1260, Switzerland
Κάθε δεύτερη και τέταρτη Κυριακή του μήνα, σας καλούμε σε μία ελεύθερη συνάντηση για κουβέντα και παιχνίδι στο χώρο που μας διατίθεται από την πολή της Νυον στο Maison de Quartier de la Redoute.

Παραμύθια και Μουσική από την Ελλάδα
2022-03-06 16:00 - 17:00 | Vaud
Δύο φανταστικά και μυστηριώδη παραμύθια, μέσα από τα οποία ελληνική μουσική αναδεικνύει τις μελωδίες της, τους ρυθμούς της και τα πολύχρωμα μουσικά της όργανα : μαδημένες χορδές, ανατολίτικοι ήχοι, ζωηροί χοροί… Είναι το φως της Ελλάδας που βλέπουμε και ακούμε !
Με την κομπανία « Un nuage en pantalon » :
Soledina Camesi – μουσικός (άρπα) και κωμικός
Ιάσων Ζαχαράκης – συνθέτης και μουσικός (μπουζούκι)
Γιάννης Μπιτσάκης – μουσικός
Christophe Ollivier – μουσικός
Gilles Decorvet – παραμυθάς και μουσικός (κλαρινέτο)
Rafael Haro – εικονογράφος
…και με τη συμμετοχή των χορευτών Παντελής Βερβατίδης και Rose-Marie Haemmerlé

Φεστιβάλ MOUSIKI !
2022-03-03 - 2022-03-18 | Vaud
Το πλήρες πρόγραμμα του φεστιβάλ (σε γαλλικά και αγγλικά): https://adem.ch/fr/mousiki-97-programme

Ο Καφές της Τετάρτης
2022-03-02 13:15 - 16:00 | Café Ex Machina, Rue du Vieux-Marché 11, Nyon, Vaud, 1260, Switzerland
Κάθε πρώτη Τετάρτη του μήνα, συναντιόμαστε για χαλαρή κουβεντούλα και καφέ στο café Ex Machina, στο κέντρο της Νυόν.

Μαθήμα Παραδοσιακών Χορών
2022-02-27 17:00 - 18:30, 2022-02-13 17:00 - 18:30, 2022-01-30 17:00 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland

Κοπή Βασιλόπιτας Σ.Ε.Φ. Ακτή 2022
2022-02-27 15:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Μετά την πρόσφατη άρση των υγειονομικών περιορισμών στην Ελβετία, σας προσκαλούμε με χαρά στην κοπή της Βασιλόπιτας του συλλόγου μας.
Η εκδήλωση θα πραγματοποιηθεί την Κυριακή 27 Φεβρουαρίου 2022 στις 15:00 στο Maison de Quartier de la Redoute και θα συνοδεύεται από χορούς και τραγούδια!

Τα Σκακιστικά Μυστήρια του Sherlock Holmes
2022-02-13 16:00 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Εισαγωγική διάλεξη με θέμα τη ρετρο-ανάλυση (retrograde analysis / analyse retrograde) στο σκάκι, εμπνευσμένη από το βιβλίο “The Chess Mysteries of Sherlock Holmes” του Raymond Smullyan.
Χρησιμοποιώντας τη γνώση των βασικών κανόνων του παιχνιδιού του σκακιού αλλά -κυρίως- τη δύναμη της λογικής και επαγωγικής σκέψης, μπορούμε σύντομα να μάθουμε να βρίσκουμε απαντήσεις σε απίθανα ερωτήματα σχετικά με το παρελθόν μιας συγκεκριμένης θέσης στην σκακιέρα!
Εισηγητής: Αλέξανδρος Δημητριάδης
Ηλικία: Από 8 ετών και άνω, απαραίτητη η γνώση των βασικών κανόνων του σκακιού.
Συμμετοχή: Δωρεάν, μέχρι 10 συμμετέχοντες (θα τηρηθεί σειρά προτεραιότητας)
Εγγραφή: Με email στο info@akti.ch

Ελεύθερη Συνάντηση στη Redoute
2022-02-13 15:30 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland

Ελληνικά & Γαλλικά: Δύο γλώσσες σε διάλογο
2022-02-09 19:30 - 20:30 | Vaud
Όλοι το γνωρίζουν: τα γαλλικά έχουν δανειστεί πάμπολλες λέξεις από το ελληνικό λεξιλόγιο. Αλλά και η γλώσσα του Μολιέρου έχει επηρεάσει τα ελληνικά. Κάτι το οποίο είναι φυσιολογικό: αυτές οι δύο γλώσσες είναι ζωντανές. Εκπληκτικά ζωντανές! Και έπειτα, οι λέξεις είναι ελεύθερες. Έτσι, ταξιδεύουν… ποιος θα μπορούσε να τις σταματήσει;
Σύνδεσμός Zoom για τη διάλεξη του Gilles Decorvet (στα γαλλικά).

Τα Ελληνικά Χθες και Σήμερα
2022-02-09 17:00 - 18:30 | Vaud
Με αφορμή τον επικείμενο εορτασμό της Παγκόσμιας Ημέρας Ελληνικής Γλώσσας στις 9 Φεβρουαρίου, το Γενικό Προξενείο της Ελλάδας και το Πανεπιστήμιο της Γενεύης διοργανώνουν ημερίδα με τίτλο «Τα Ελληνικά Χθες και Σήμερα».
Η ημερίδα θα περιλαμβάνει τρεις διαλέξεις, με θέμα τα αρχαία Ελληνικά, καθώς και πτυχές της σύγχρονης Ελληνικής Γλώσσας. Ειδικότερα:
-ο Καθηγητής της Έδρας Αρχαίων Ελληνικών του Πανεπιστημίου της Γενεύης Paul Schubert θα μιλήσει για τη διάδοση της Ελληνικής στην αρχαιότητα, επικεντρωνόμενος στις ελληνικές αποικίες στο Αιγαίο και τη Μεσόγειο.
-η Καθηγήτρια Μερόπη Αναστασιάδου-Dumont του Τμήματος Νέων Ελληνικών του Πανεπιστημίου της Γενεύης πρόκειται να αναφερθεί στο γλωσσικό και πολιτιστικό έργο του Φιλολογικού Συλλόγου της Κωνσταντινούπολης την περίοδο 1861-1925.
-η Καθηγήτρια Βασιλική Τσάιτα-Τσιλιμένη, επίσης του Τμήματος Νέων Ελληνικών του Πανεπιστημίου της Γενεύης, θα αναπτύξει το θέμα της διαχρονικότητας των Νέων Ελληνικών και το κρυμμένο νόημα (ελληνικών) λέξεων στα Γαλλικά.
Η εκδήλωση θα πραγματοποιηθεί διαδικτυακά, στη γαλλική γλώσσα, την Τετάρτη 9 Φεβρουαρίου 2022, 17:00-18:30 και θα μπορέσετε να την παρακολουθήσετε μέσω του κάτωθι συνδέσμου: https://unige.zoom.us/j/62964321931

Ελληνική Γλώσσα και Παγκόσμια Κληρονομιά
2022-02-09 14:00 - 14:45 | Vaud
Στο πλαίσιο της «Παγκόσμιας Ημέρας Ελληνικής Γλώσσας» το Υπουργείο Παιδείας διοργανώνει διαδικτυακή εορταστική εκδήλωση αύριο, 9 Φεβρουαρίου 2022 και ώρα Ελλάδος 15:00 (ώρα Ελβετίας 14:00), με θέμα «Ελληνική Γλώσσα και Παγκόσμια Κληρονομιά», διάρκειας 45 λεπτών. Μπορείτε να παρακολουθήσετε την εκδήλωση ζωντανά (live streaming) στο κανάλι του Υπουργείου Παιδείας και Θρησκευμάτων, στον σύνδεσμο https://youtu.be/m1JNlsMjoeg (επισυνάπτεται το πρόγραμμα της εκδήλωσης).
1_ΠΡΟΓΡΑΜΜΑ ΔΙΑΔΙΚΤΥΑΚΗΣ ΕΚΔΗΛΩΣΗΣ final

Γεννάδειος Βιβλιοθήκη, Κιβωτός του Ελληνικού Πολιτισμού
2022-02-08 18:15 - 19:30 | Vaud
Για να συνδεθείτε κάνετε κλικ ΕΔΩ και γράψτε το όνομά σας και το e–mail σας.
Αν σας ζητηθεί, πληκτρολογήστε: ID: 858 9952 2480 και Passcode: [REDACTED]
Αν δεν έχετε την εφαρμογή Zoom κλικ ΕΔΩ και χρησιμοποιήστε το browser σας (τελευταία γραμμή στη Zoom οθόνη).

Χριστουγεννιάτικη γιορτή 2021
2021-12-19 15:00 - 18:00 | Salle Communale de Nyon, Rue des Marchandises 4, Nyon, Vaud, 1260, Switzerland

Xριστουγεννιάτικη Aγορά του Ιδρύματος Ελληνική Αλληλεγγύη Λωζάννης
2021-12-04 11:00 - 15:00 | Vaud
Με ιδιαίτερη χαρά σας προσκαλούμε στη χριστουγεννιάτικη αγορά του Ιδρύματος Ελληνική Αλληλεγγύη Λωζάννης το Σάββατο 4 Δεκεμβρίου στο χώρο Ustinov, του ξενοδοχείου Lausanne Palace, μεταξύ 11πμ και 3μμ.
Θα έχουμε τα καθιερωμένα μας σπιτικά γλυκά (κουραμπιέδες και μελομακάρονα) καθώς και χειροποίητα διακοσμητικά αντικείμενα. Τα έσοδα από τη φιλανθρωπική αγορά θα διατεθούν για την υλικοτεχνική υποδομή σχολείων της βόρειας Εύβοιας σε περιοχές που επλήγησαν από τις καταστροφικές πυρκαγιές φέτος το καλοκαίρι, σε συνεργασία με τη ΜΚΟ Δεσμός (δράση Δεσμός για τα Σχολεία: https://www.desmos.org/el/project/desmos-gia-ta-scholeia/).
Σε περίπτωση που δεν μπορείτε να είσαστε μαζί μας αλλά θέλετε να στηρίξετε τη δράση μας, μπορείτε να κάνετε μια δωρεά:
CCP 10-13367-6 IBAN : [REDACTED]
Fondation Entraide Hellénique de Lausanne, 1006 Lausanne
mention Noël 2021
Aider-nous à aider! Σας περιμένουμε στη Λωζάννη!
Σας ευχαριστούμε πολύ για την υποστήριξη και σας στέλνουμε τις θερμότερες ευχές μας για τη νέα χρονιά, με υγεία και προκοπή.
‘Ιδρυμα Ελληνική Αλληλεγγύη Λωζάννης
http://www.entraide-hellenique.ch/

Διαδικτυακή Διάλεξη - Η θέση της Γυναίκας στην Αρχαία Ελλάδα
2021-11-30 18:15 - 19:30 | Vaud
Για περισσότερες πληροφορίες και για τα στοιχεία σύνδεσης στο Zoom, μπορείτε να επισκεφτείτε την ιστοσελίδα του Συλλόγου Ελληνίδων Κυριών Γενεύης: https://2021.damesgrecquesgeneve.ch/28928-2/

Πικ νικ στο Vich (27/06/2021)
2021-06-27 10:30 - 17:00 | Parc de Vich, Chemin du Giratoire, Vich, Vaud, 1267, Switzerland
Το Δ.Σ. του Συλλόγου μας σας προσκαλεί με χαρά σε μία συνάντηση/πικ νικ την Κυριακή 27 Ιουνίου 2021 (μετά τις 10:30) στο πάρκο του Vich.
Οδηγίες πρόσβασης και στάθμευσης
Για την καλύτερη οργάνωση της συνάντησης σας προτείνουμε να φέρετε (κάποια) από τα παρακάτω:

Δικά σας πιάτα και ποτήρια (για ατομική χρήση).
Ένα μπουκάλι νερό και ένα ποτό (κρασί, μπύρα, χυμό ή αναψυκτικό, ανάλογα με τις προτιμήσεις μας).
Ένα αλμυρό ή γλυκό σνακ και κάποιο ανάλογο εργαλείο σερβιρίσματος για να μειωθεί κατά το δυνατόν η απευθείας επαφή των χεριών με τα φαγώσιμα.
Καρέκλες, σκαμπό ή ύφασμα για πικ νικ, εφόσον επιθυμείτε να καθίσετε (τα τραπέζια πικ νικ που είναι διαθέσιμα είναι σχετικά περιορισμένα).

Συνάντηση Ακτής 06/06/2021
2021-06-06 17:00 - 19:00 | Maison de Quartier de la Redoute, Chemin de la Redoute 12, Nyon, 1260, Switzerland
Το Δ.Σ. της Ακτής με χαρά σας προσκαλεί σε μία χαλαρή συνάντηση για καφέ και κουβεντούλα στο Maison du Quartier de la Redoute, στη διεύθυνση Chemin de la Redoute 12, 1260 Nyon.
Πριν προσέλθετε, σας προτείνουμε να συμβουλευτείτε το Γενικό Πλάνο Προστασίας Covid-19 της συνάντησης.
Πρόσβαση με αυτοκίνητο:
Μπορείτε να παρκάρετε μπροστά από τα κτήρια της Fondation Esp’Asse και στη συνέχεια να ανηφορήσετε 500μ επί της Route de l’Etraz σύμφωνα με τον παρακάτω χάρτη:

Πρόσβαση με λεωφορείο:
Με το λεωφορείο 805 μπορείτε να κατεβείτε στη στάση Nyon, La Redoute ερχόμενοι είτε από το σταθμό της Nyon είτε από το Prangins. Εναλλακτικά, μπορείτε να έρθετε με το λεωφορείο 804 ως της στάση Nyon, Chantemerle και να περπατήσετε για 400μ σύμφωνα με τον παρακάτω χάρτη:

Maison de Quartier de la Redoute:
Θα καταλάβετε ότι φτάσατε όταν δείτε το παρακάτω σήμα ή την πρόσοψη του κτηρίου με την επιγραφή:
